Source: http://www.legex.ro/Hotararea-215-1995-7286.aspx
Timestamp: 2020-01-18 10:04:58+00:00
Document Index: 17573432

Matched Legal Cases: ['Articolul 9', 'Articolul 3', 'articolul 14', 'Articolul 5', 'articolul 10', 'Articolul 4', 'articolul 10']

Hotărârea 215/1995 | Legislatie gratuita
Articolul 9 din actul Hotărârea 215 1995 abrogă Hotărârea 386 1993
Articolul 3 din actul Hotărârea 215 1995 in legatura cu Legea 40 1991
Hotărârea 215 1995 abrogat de articolul 14 din actul Hotărârea 973 1998
Articolul 5 din actul Hotărârea 215 1995 abrogat de articolul 10 din actul Hotărârea 936 1998
Articolul 4 din actul Hotărârea 215 1995 modificat de articolul 10 din actul Legea 154 1998
HOTARARE Nr. 215 din 10 aprilie 1995
Comisia Nationala de Informatica functioneaza ca organ de specialitate al administratiei publice centrale in subordinea Guvernului, avand ca obiect de activitate strategia dezvoltarii informaticii in Romania, aplicarea politicii Guvernului in acest domeniu, standardizarea procedurilor si tehnicilor informatice, urmarind coerenta si compatibilitatea dezvoltarii sistemelor informatice ale Guvernului cu cele ale administratiei publice centrale si locale.
Comisia Nationala de Informatica are urmatoarele atributii:
1. elaboreaza si supune aprobarii Guvernului strategia informatizarii in Romania, actualizarile acesteia, proiectele programelor de informatizare interministeriale, precum si propuneri privind resursele necesare realizarii acestor obiective;
2. urmareste si controleaza aplicarea strategiei informatizarii si elaboreaza rapoarte anuale privind stadiul si tendintele de evolutie a informatizarii in Romania, pe care le prezinta Guvernului;
3. initiaza, organizeaza si coordoneaza activitatile de elaborare a conceptiei informatizarii administratiei publice, urmarind realizarea si aplicarea acesteia;
4. coordoneaza realizarea proiectului director al informatizarii in Romania, organizeaza proiectarea si coordoneaza realizarea si utilizarea principalelor registre nationale informatizate (populatie, persoane juridice, unitati teritorial-administrative, cadastru general), stabilind structura si continutul informational al acestora;
5. avizeaza, din punct de vedere al incadrarii in strategia informatizarii in Romania si in standardele specifice, proiectele de informatizare a institutiilor administratiei publice finantate din bugetul de stat sau din credite internationale, precum si proiectele directoare de informatizare a regiilor autonome;
6. avizeaza propunerile de achizitii, din fonduri publice, de produse si servicii din domeniul tehnologiilor informatiei. Propune Guvernului masuri de perfectionare a sistemului de achizitii de produse si servicii informatice pentru administratia publica;
7. avizeaza sau initiaza elaborarea de standarde si norme specifice activitatii de informatica si controleaza modul de aplicare a acestora;
8. reprezinta, in conditiile legii, Guvernul Romaniei in domeniul asigurarii accesului la serviciile retelelor internationale de calculatoare;
9. elaboreaza si avizeaza proiecte de acte normative cu impact in domeniul informaticii sau care implica realizarea sau modificarea sistemelor de informatie ale administratiei publice; controleaza aplicarea prevederilor din actele normative specifice;
10. impreuna cu Ministerul Cercetarii si Tehnologiei, initiaza si coordoneaza programele nationale de cercetare stiintifica si dezvoltare tehnologica in domeniul informaticii;
11. colaboreaza cu Ministerul Comunicatiilor si cu alte ministere interesate la realizarea retelei de calculatoare pentru administratia publica;
12. coordoneaza realizarea retelelor publice de calculatoare, inclusiv interconectarea la retelele publice internationale;
13. colaboreaza cu Ministerul Invatamantului la stabilirea planurilor si programelor pentru invatamantul superior, liceal si gimnazial in domeniul informatic, a programelor de pregatire si perfectionare a specialistilor si utilizatorilor;
14. initiaza si participa la elaborarea de studii de analiza si prognoza privind tendintele dezvoltarii informatice si tehnicii de calcul si impactul acestora in activitatile economice si sociale, colaborand in acest scop cu Comisia Nationala pentru Statistica si cu Comisia Nationala de Prognoza;
15. acorda, la cererea organismelor guvernamentale, consultanta de specialitate in domeniul informaticii si tehnicii de calcul;
16. indeplineste orice alte atributii stabilite prin acte normative pentru domeniul sau de activitate;
(1) In structura organizatorica a Comisiei Nationale de Informatica functioneaza directii generale si sectoare organizate la nivel de servicii.
(2) Structura organizatorica a Comisiei Nationale de Informatica este prevazuta in anexa. In cadrul acesteia, prin ordin al presedintelui, se pot organiza numai sectoare la nivel de servicii, precum si colective temporare prevazute la art. 9 din Legea nr. 40/1991, republicata.
(3) Numarul maxim de posturi este de 45, exclusiv demnitarul.
(4) Atributiile si sarcinile compartimentelor din aparatul Comisiei Nationale de Informatica se stabilesc prin regulamentul de organizare si functionare a acesteia si se aproba prin ordin al presedintelui.
(1) Comisia Nationala de Informatica este condusa de un presedinte, asimilat, ca salarizare, cu functia de secretar de stat, numit prin decizia primului-ministru.
(2) Pe langa presedinte functioneaza Colegiul Comisiei Nationale de Informatica, organ cu caracter consultativ, a carui componenta se stabileste prin ordin al presedintelui, cu avizul presedintelui Consiliului pentru Coordonare, Strategie si Reforma Economica.
(3) Presedintele reprezinta Comisia Nationala de Informatica in raporturile cu alte organe ale administratiei publice, cu agentii economici, precum si cu alte organizatii din tara si din strainatate.
(4) In exercitarea atributiilor sale, presedintele emite ordine, norme metodologice, recomandari tehnice si instructiuni de aplicare in practica a strategiei de informatizare aprobata de Guvern.
In subordinea Comisiei Nationale de Informatica functioneaza Institutul de Cercetari in Informatica, care realizeaza si atributia de proiectant general al informatizarii administratiei publice.
(1) Pentru armonizarea actiunilor de informatizare a societatii romanesti se constituie Consiliul Consultativ de Orientare si Coordonare a Activitatii de Informatica si Tehnica de Calcul.
(2) Componenta Consiliului Consultativ de Orientare si Coordonare a Activitatii de Informatica si Tehnica de Calcul, precum si regulamentul sau de lucru, se stabilesc prin ordin al presedintelui Consiliului pentru Coordonare, Strategie si Reforma Economica, la propunerea presedintelui Comisiei Nationale de Informatica.
(3) Membrii Consiliului Consultativ de Orientare si Coordonare a Activitatii de Informatica si Tehnica de Calcul nu sunt remunerati pentru activitatea desfasurata in cadrul consiliului.
Comisia Nationala de Informatica are in dotare, pentru transportul persoanelor din aparatul propriu, un autoturism, potrivit prevederilor legale.
La data intrarii in vigoare a prezentei hotarari, Hotararea Guvernului nr. 386/1993 privind organizarea si functionarea Comisiei Nationale de Informatica, publicata in Monitorul Oficial al Romaniei, Partea I, nr. 207 din 27 august 1993, se abroga.
Numarul total personal = 45
- Serviciul contencios si juridic
- CONSILIER, INSPECTORI DE SPECIALITATE
- Directia generala strategia informatizarii, informatizarea
administratiei publice centrale si locale, retele de
- Directia generala legislatie de specialitate, metodologii,
standarde, cooperare internationala, programe de
- Sectorul resurse umane si financiare, secretariat
administrativ, aprovizionare
COMENTARII la Hotărârea 215/1995
Momentan nu exista niciun comentariu la Hotărârea 215 din 1995
Alte acte pe aceeaşi temă cu Hotărârea 215/1995
Hotărârea 386 1993
Hotărârea 936 1998
privind infiintarea Institutului National de Cercetare-Dezvoltare in Informatica - ICI Bucuresti